‘Bloedige chaos in Suid-Afrika’ – Europarlementslid – praag.co.za
Volgens Atkinson is die Europarlementêre groep, Europa van Nasies en Vryheid (ENV) besig om “bewustheid te kweek oor die gruweldade en plaasmoorde in Suid-Afrika deur vroeër vanjaar die Vryheidsfront Plus en die dokumentêre filmmaker, Lauren Southern, na Bursel uit te nooi en vriendskapsbande met Suid-Afrika te versterk, terwyl die res van die wêreld anderpad kyk”. In Junie vanjaar het Atkinson dr. Dan Roodt van PRAAG ingeslyks na die Europese Parlement in Brussel uitgenooi vir ‘n konferensie oor die situasie van Afrikaners in Suid-Afrika.
In ‘n verklaring waarvan die volledige teks hier op Engels beskikbaar is, sê Atkinson: “Verlede week is ons afvaardiging van die Europese Parlement deur ons Suid-Afrikaanse vriende in die Vryheidsfront Plus-party na Kaapstad uitgenooi om ons vrugbare gesprek voort te sit oor die dringende kwessies wat tans in die land voorkom en om maniere vir verdere en nadere samewerking te vind. Suid-Afrika en sy mense lê my na aan die hart. Nadat ek daardie wonderlike land verskeie kere besoek het, is ek onsteld om te sien hoe die utopiese begrip van die reënboognasie op die rand daarvan verkeer om in bloedige chaos te verval.”
Atkinson voorsien dat, indien die gewelddadige marxistiese Ekonomiese Vryheidsvegters aan bewind sou kom, met grootskaalse nasionalisering, swart bemagtiging deur beslaglegging op grond en bates en geweld teen die blankes en ander minderhede, “kan chaos en vernietiging volg”.
Skrywer praagGepubliseer op 11 November 2018 Kategorieë Afrikaanse nuus, Internasionale nuus, NuusSleutelwoord Brussel, Europese parlement, Janice Atkinson, Kaapstad, reënboognasie
Vorige Vorige artikel: Leon Lemmer: ‘n Manifes vir blanke etniese nasionaliste
Volgende Volgende artikel: Leon Lemmer: Sierra Leone: Nasiebou so moeilik soos staatsbou